**Indstilling af årets læreplads**

**Årets læreplads i Tønder Kommune 2023**

Vigtigheden af en god læreplads kan ikke undervurderes. Vi ønsker derfor at anerkende og motivere virksomheder, der har skabt et inspirerende og udviklende læringsmiljø for vores fremtidige faglærte. Kriterierne for denne pris vil omfatte alt fra struktureret uddannelse, praktisk erfaring, mentorordninger og en stærk sammenhæng mellem skole og virksomhed. Vi fejrer de banebrydende lærepladser, der giver vores unge talenter vigtige springbræt til en succesfuld karriere.

**For at indstille en læreplads, overvej følgende punkter:**

**Faglig udvikling:**

Beskriv de læringserfaringer og konkrete færdigheder, du har opnået, og hvordan disse adskiller sig fra det, du har lært på erhvervsskolen.

Dit forhold til de andre medarbejdere/kolleger:

Bliver du inddraget i de sociale begivenheder på arbejdspladsen, spiser i frokost sammen mv.?

**Ledelse og vejledning:**

Hvordan sikrer arbejdspladsen, at du lærer, hvad du skal? Ligger der eksempelvis en detaljeret plan fra starten eller klares det undervejs?

**Socialt:**

Har du haft særlige udfordringer i forbindelse med din uddannelse og fik du eventuelt særlig hjælp fra virksomheden i den forbindelse?

Det vigtige er, at du som elev synliggør, hvorfor lige netop din læreplads bør kåres som årets læreplads.

**Sådan finder vi vinderen:**

Arbejdsmarkedsudvalget i Tønder Kommune vil på baggrund af indkomne indstillinger, vælge/kårer årets læreplads i Tønder Kommune.